FTXi juhtfiguuri lähimad käsilased võtsid süü omaks
Krüptovaluutavahetuse FTXi asutaja ja endine tegevjuht Sam Bankman-Fried jalutati täna hommikul käeraudades lennukile tema väljaandmiseks Ameerika Ühendriikidele.
Foto: Reuters/Scanpix
Kaks FTXi asutaja lähedast kaaslast ja ettevõttes juhtivatel positsioonidel töötanud inimest tunnistasid end süüdi pettuses ja nõustusid tegema koostööd USA ametivõimudega, kes uurivad pankrotti läinud krüptovaluutabörsi kokkuvarisemist, teatas Manhattani föderaalne prokurör kolmapäeval.
Bankman-Friedi jaoks on pahaendeline märk, et Caroline Ellison ja Gary Wang tunnistasid end süüdi pettuses ja töötavad nüüd koos föderaalametnikega, kes uurivad krüptovahetuse FTX kokkuvarisemist. 30aastane Sam Bankman-Fried seisab New Yorgis silmitsi kaheksa süüdistusega.